Kennnedy Ohene Agyapong a ɔyɛ mbrahyɛbaguanyi ma Assin Central dze abɔto gua dɛ, fitsi Ebɔw bosom no dze kesi Dzifuu bosoom wɔ afe 2022 mu no, ɔahwer sika $12 million ɔnam hɛn sika a akɔ famu no ntsi. Ɔkyerɛ mu , Ɔmanpanyin n’abedziekyir Dr Bawumia nnyi nsɛm papa biara ka kyerɛ Ghanafo. Ber a ɔno Dr Bawumia totoow bi monaa Ɔmanpanyin dadaw Mahamah dɛ “If the fundamentals are weak, the exchange rate will expose you”
Kennedy Agyapong Kyerɛ mu a, Dr Bawumia kaa dɛm nsɛm yi no, nna edze dɔla no toto Ghana sidi no ho a, nna ɔyɛ ₵ 4.20. Owura Agyapong kaa dɛm nsɛm yi wɔ ber a nna ɔnye NPP amanyɛkuw mba no bi ehyia . Ndɛ sɛ yɛdze dɔla no toto cidi no ho a, $1 yɛ ₵15 sidi.
Dɛm ndzɛmba yinom nyinara ka ho na Owura Kennedy akeka n’adwen akyerɛ Ɔmanpanyin n’abedziekyir wɔ sen a oridzi ehim wɔ abaɛfor ntentan do.
